Astfel, un participant la emisiunea "Vrei să fii milionar?", difuzată în Germania de postul RTL, a primit, ca probă pentru câştigarea sumei de 16.000 de euro, întrebarea "Klaus Iohannis este de scurt timp preşedintele", cu variantele la alegere:

A. clubului Bayern Munchen?

B. Bundesratului?

C. României?

D. Staţiei Spaţiale Internaţionale?

Concurentul respectiv, un profesor, nu a ştiut răspunsul şi a apelat la ajutor din public, pe care l-a şi primit, mai precizează jurnalistul Grigore Cartianu pe Facebook, citând-o pe Daniela Gafei, din Dortmund, cea care i-a şi semnalat momentul din timpul emisiunii.